Številka: 430-8/2025-1537-1

Datum: 2. 6. 2025

Zadeva: Povabilo k oddaji ponudbe za organizacijo in izvedbo treh dnevnih izletov na Tržaškem, Goriškem in v Reziji

1. **PREDMET NAROČILA**

Predmet naročila je **izvedba treh avtobusnih izletov** z največ 50 udeleženci na posamezen izlet, in sicer na **Tržaško, Goriško in v Rezijo**. Namen izletov je omogočiti članom slovenskih društev in organizacij iz zamejstva in tujine, ki delujejo na področju povezovanja Republike Slovenije s Slovenci zunaj njenih meja, **stik z avtohtono slovensko narodno skupnostjo v Italiji**, spoznavanje njihovega življenja, delovanja društev ter kulturne dediščine v teh okoljih. Vsi izleti bodo potekali **v soboto, 21. junija 2025,** in se bodo začeli in končali v Novi Gorici, predvidoma med 8. in 16. uro. Izleti se zaključijo najkasneje ob 16. uri, saj se bodo nato udeleženci udeležili dogajanja v okviru predvečera osrednje prireditve »Dobrodošli doma«.

Ponudnik v ponudbi za posamičen izlet zagotovi avtobusni prevoz za 50 potnikov, strokovno vodenje, organizacijo izleta in zavarovanje. Avtobusi morajo biti primerni za turistično dejavnost, klimatiziran z udobnimi sedeži.

Izlet po Tržaškem mora vsebovati vsaj naslednje oglede:

* Križ in Ribiški muzej,
* Trst,
* Muzej s slovenskim ljudskim izročilom v Škednju.

Izlet po Goriškem mora vsebovati vsaj naslednje oglede:

* Gorica in Nova Gorica,
* Muzej na šverc,
* Kostanjeviški samostan.

Izlet po Reziji mora vsebovati vsaj naslednje oglede:

* Solbica,
* Ravanca,
* Muzej brusačev.
1. **PRAVNA PODLAGA**

Naročnik javno naročilo izvaja na podlagi evidenčnega postopka po 21. členu Zakona o javnem naročanju, Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS, 28&23 in 88/23 – ZOPNN-F; ZJN-3).

1. **POGOJI ZA SODELOVANJE**

S ponudbo lahko sodeluje ponudnik, **registriran za dejavnosti s področja turizma, organizacije potovanj, prevozov ali kulturnih dogodkov**, ki je na teh področjih deloval **vsaj 5 let** in ima izkušnje z organizacijo **vsaj 5 izletov**.

Zaželeno je, da ponudnik izkazuje tudi poznavanje slovenskih skupnosti v zamejstvu ter ima izkušnje pri sodelovanju z društvi in organizacijami Slovencev izven meja Republike Slovenije.

Ponudnik mora v ponudbi zagotoviti, da razpolaga z vsemi potrebnimi kapacitetami za izvedbo treh ločenih izletov v istem dnevu. Ponudnik lahko odda ponudbo za posamičen izlet ali za vse izlete skupaj.

1. **PONUDBENE CENE**

Cena, navedena v ponudbenem predračunu, mora biti končna bruto cena. Cena mora biti navedena z DDV, če je ponudnik zavezanec za DDV, ali v bruto znesku, če ponudnik ni zavezanec za DDV (v nadaljevanju: cena).

Cene, podane v ponudbenem predračunu, morajo biti fiksne za celotno obdobje veljavnosti pogodbe. Cena mora vključevati vse stroške povezane z izvedbo storitve, npr. stroške priprave in izvedbe dogodka, potne stroške, stroške potrošnega materiala in vse druge morebitne stroške, ki jih bo imel izbrani ponudnik z realizacijo naročila.

Naročnik ne bo kril storitev, ki niso navedene v predmetu naročila (npr. kosila, vstopnin ipd.). Slednje poravnajo udeleženci izleta sami.

1. **PONUDBA**

Ponudnik mora v ponudbi predložiti izpolnjene in podpisane obrazce oz. dokumente:

* OBR-1 (Ponudnik)
* OBR-2 (Predračun)
* Izjava o omejitvi poslovanja

**Naročnik bo upošteval samo ponudbo, ki bo navedena na zahtevanih obrazcih. Da je obrazec veljaven, morajo biti izpolnjene vse zahtevane rubrike (komentarji in pripisi k zahtevanim rubrikam ne bodo upoštevani). Obrazci morajo biti podpisani s strani predlagatelja ter opremljeni z žigom oziroma s pripisom, da ponudnik posluje brez žiga.**

Ponudnik pošlje ponudbo po e-pošti na naročnikov naslov urad.slovenci@gov.si. Pri pošiljanju je potrebno v zadevo sporočila obvezno navesti: ***Ponudba za zadevo 430-8/2025-1537«***

Naročnik vprašanja glede predmetnega naročila sprejema na zgoraj navedenem e-naslovu.

Ponudbe v papirni obliki ni potrebno pošiljati.

1. **ROK ZA PREJEM PONUDBE**

Naročnik bo pri ocenjevanju ponudb upošteval le **pravočasne** ponudbe. Ponudba bo štela kot pravočasna, če jo bo naročnik **prejel** na urad.slovenci@gov.si do vključno **5. junija 2025 do 15.00 ure.**

1. **MERILO ZA IZBOR**

Naročnik bo kot izvajalca izbral ponudnika z najnižjo ponudbeno ceno.

Če naročnik prejme dve ponudbi (ali več njih) z enako najnižjo ceno, se kot izvajalca izbere tistega ponudnika, katerega ponudbo je naročnik prejel prej.

Izbranemu ponudniku bo izdana naročilnica.

1. **OBVESTILO O IZIDU POSTOPKA**

O izidu postopka bo naročnik pisno obvestil vse, ki bodo predložili ponudbo, **najkasneje do 11. junija 2025**.

1. **PROTIKORUPCIJSKA KLAVZULA**

Če se ugotovi, da je pri izvedbi javnega naročila, na podlagi katerega je podpisana ta pogodba ali pri izvajanju te pogodbe kdo v imenu ali na račun druge pogodbene stranke, predstavniku ali posredniku naročnika ali drugega organa ali organizacije iz javnega sektorja obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku, je ta pogodba nična.

Naročnik bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti pogodbe iz prejšnjega odstavka tega člena oziroma z drugimi ukrepi v skladu s predpisi Republike Slovenije.

**Vesna Humar**

**državna sekretarka**

Priloge:

* OBR-1 – Ponudnik
* OBR-2 – Predračun
* Izjava o omejitvi poslovanja

Poslati: po e-pošti potencialnim ponudnikom.